2)

Artikkel 6 asendatakse järgmisega: „Artikkel 6 1. Külmutatakse kõik rahalised vahendid, muud finantsvarad ja majandusressursid, mis otseselt või kaudselt kuuluvad ÜRO Julgeolekunõukogu resolutsiooni 1970 (2011) punkti 22, ÜRO Julgeolekunõukogu resolutsiooni 1973 (2011) punktide 19 ja 23, ÜRO Julgeolekunõukogu resolutsiooni 2174 (2014) punkti 4 ning ÜRO Julgeolekunõukogu resolutsiooni 2213 (2015) punkti 11 kohaselt julgeolekunõukogu või komitee poolt loetellu kantud isikutele ja üksustele, kelle suhtes kohaldatakse vara külmutamist, või on kõnealuste isikute ja üksuste kontrolli all, nagu on loetletud III lisas. 2. Külmutatakse kõik rahalised vahendid, muud finantsvarad ja majandusressursid, mida otseselt või kaudselt omavad või kontrollivad isikud ja üksused, a) kes on seotud Liibüas isikute vastu suunatud tõsiste inimõiguste rikkumiste korraldamise, kontrollimise või juhtimisega või osalevad nende korraldamises, kontrollimises või juhtimises, sealhulgas on rahvusvahelist õigust rikkudes seotud tsiviilisikute ja -rajatiste vastu suunatud rünnakute, sealhulgas õhurünnakute kavandamise, juhtimise, korraldamise või läbiviimisega või osalevad nende kavandamises, juhtimises, korraldamises või läbiviimises, või Liibüa ametiasutustele või isikutele ja üksustele, kes on rikkunud või aidanud rikkuda ÜRO Julgeolekunõukogu resolutsiooni 1970 (2011) või käesoleva otsuse sätteid, või isikutele või üksustele, kes tegutsevad nende heaks või nimel või juhtimisel, või üksustele, kes on nimetatud isikute ja üksuste või käesoleva otsuse III lisas loetletud isikute ja üksuste omandis või kontrolli all; b) kelle puhul on kindlaks tehtud osalemine Liibüas Muammar GADDAFI endise režiimi repressiivses poliitikas või kes olid selle režiimiga muul viisil seotud ning kes jätkuvalt ohustavad Liibüa rahu, stabiilsust ja julgeolekut ning Liibüa poliitilise ülemineku protsessi edukat lõpuleviimist; c) kes osalevad tegevuses, mis ohustab rahu, stabiilsust või julgeolekut Liibüas, või toetavad seda, või kes takistavad või kahjustavad Liibüa poliitilise ülemineku protsessi edukat lõpuleviimist, sealhulgas järgmisel viisil: i) sellise tegevuse kavandamine, juhtimine või toimepanemine Liibüas, millega rikutakse kas rahvusvahelisi inimõigusi käsitlevaid õigusakte või rahvusvahelist humanitaarõigust või mis kujutab endast inimõiguste rikkumist; ii) rünnakud mis tahes Liibüas asuva lennujaama, maismaatranspordi rajatise või meresadama vastu või Liibüa riigi asutuse või rajatise vastu või mis tahes Liibüas asuva välisesinduse vastu; iii) relvastatud rühmituste või kuritegelike võrgustike toetamine toornafta või mis tahes muu loodusvara ebaseadusliku kasutamise kaudu Liibüas; iv) Liibüa riiklike finantsasutuste ja Liibüa riikliku naftakompanii ähvardamine või sundimine või iga tegevus, mille tulemuseks võib olla Liibüa riigivara omastamine; v) ÜRO Julgeolekunõukogu resolutsiooniga 1970 (2011) ja käesoleva otsuse artikliga 1 kehtestatud relvaembargo sätete rikkumine või nendest kõrvalehoidmisele kaasaaitamine Liibüas; vi) tegutsemine loetellu kantud isikute või üksuste heaks või nimel või juhtimisel; d) kelle omandis või kontrolli all on Muammar GADDAFI endise režiimi ajal omastatud Liibüa riigivara, mida võidakse kasutada rahu, stabiilsuse või julgeoleku ohustamiseks Liibüas või Liibüa poliitilise ülemineku protsessi eduka lõpuleviimise takistamiseks või kahjustamiseks, nagu on loetletud IV lisas. 3. Kõik 16. septembri 2011. aasta seisuga külmutatud rahalised vahendid, muud finantsvarad ja majandusressursid, mis on otseselt või kaudselt VI lisas loetletud üksuste omandis või nende üksuste otsese või kaudse kontrolli all, jäävad külmutatuks. 4. Rahalisi vahendeid, muid finantsvarasid ega majandusressursse ei tehta otseselt ega kaudselt kättesaadavaks lõigetes 1 ja 2 osutatud füüsilistele või juriidilistele isikutele ega üksustele ega nende kasuks. 5. Sadamavaldajate puhul ei takista rahaliste vahendite, finantsvarade või majandusressursside kättesaadavaks tegemise keeld lõikes 2 osutatud isikutele või üksustele enne 7. juunit 2011 sõlmitud lepingute täitmist kuni 15. juulini 2011, välja arvatud naftat, gaasi või rafineeritud tooteid käsitlevate lepingute korral. 6. Erandeid võib teha rahaliste vahendite, finantsvarade ja majandusressursside osas, mis on a) vajalikud põhivajaduste rahuldamiseks tehtavate kulutuste katteks, nagu tasumine toiduainete eest, üüri või hüpoteegi, ravimite ja ravikulude tasumine, maksud, kindlustusmaksed ning tasu kommunaalteenuste eest; b) ette nähtud üksnes õigusabiteenuste osutamisega seotud töötasude maksmiseks mõistlikus ulatuses ja nendest teenustest tulenevate kulude hüvitamiseks kooskõlas oma siseriiklike õigusaktidega või c) ette nähtud üksnes siseriiklike õigusaktidega kooskõlas olevate tasude ja teenustasude maksmiseks, sealhulgas tasud külmutatud rahaliste vahendite, muude finantsvarade ja majandusressursside tavapärase haldamise või säilitamise eest; pärast seda, kui asjaomane liikmesriik on komiteele teatanud kavatsusest lubada asjakohasel juhul juurdepääs neile rahalistele vahenditele, muudele finantsvaradele või majandusressurssidele ning kui komitee ei ole viie tööpäeva jooksul pärast sellist teatamist teinud negatiivset otsust. 7. Erandeid võib samuti teha rahaliste vahendite ja majandusressursside puhul, mis on a) vajalikud erakorraliste kulutuste katteks, tingimusel et asjaomane liikmesriik on oma kavatsuse komiteele asjakohasel juhul teatavaks teinud ja komitee on selle heaks kiitnud, või b) kohtu, haldusorgani või vahekohtu kinnipidamisõiguse või nende tehtud otsuse esemeks, millisel juhul võib rahalisi vahendeid, muid finantsvarasid ja majandusressursse kasutada sellise kinnipidamisõiguse või otsuse täitmiseks tingimusel, et selline otsus tehti või kinnipidamisõigus tekkis enne ÜRO Julgeolekunõukogu resolutsiooni 1970 (2011) vastuvõtmise kuupäeva ning et lõikes 1 või 2 osutatud isik või üksus ei saa sellest kasu ning asjaomane liikmesriik on sellest komiteed asjakohasel juhul teavitanud. 8. IV lisas loetletud isikute ja üksuste puhul võib teha erandeid rahaliste vahendite ja majandusressursside osas, mida on vaja humanitaartegevuseks, näiteks abi kohaletoimetamine või abi kohaletoimetamise hõlbustamine, sealhulgas meditsiinitarbed, toit, elektrienergiaga varustamine, humanitaartöötajad ja seonduv abi, või välisriigi kodanike evakueerimine Liibüast. 9. Lõikes 3 osutatud üksuste puhul võib erandeid teha samuti seoses rahaliste vahendite, finantsvarade ja majandusressurssidega, tingimusel et a) asjaomane liikmesriik on komiteed teavitanud oma kavatsusest lubada juurdepääs nendele rahalistele vahenditele, muudele finantsvaradele või majandusressurssidele ühel või mitmel järgmistest põhjustest ning kui komitee ei ole viie tööpäeva jooksul pärast sellist teatamist teinud negatiivset otsust: i) humanitaarabi andmine; ii) kütuse, elektri ja veega varustamine ainult tsiviilkasutuse eesmärgil; iii) süsivesinike tootmise ja müügi taaskäivitamine Liibüas; iv) tsiviilvalitsuse institutsioonide ja tsiviilinfrastruktuuri rajamine, käitamine või tugevdamine või v) pangandussektori tegevuse taaskäivitamise hõlbustamine, sealhulgas Liibüaga toimuva rahvusvahelise kaubanduse toetamine või soodustamine; b) asjaomane liikmesriik on teatanud komiteele, et neid rahalisi vahendeid, muid finantsvarasid või majandusressursse ei tehta kättesaadavaks lõigetes 1, 2 ja 3 osutatud isikutele ega nende kasuks; c) asjaomane liikmesriik on eelnevalt konsulteerinud Liibüa ametivõimudega nende rahaliste vahendite, muude finantsvarade või majandusressursside kasutamise üle ning d) asjaomane liikmesriik on käesoleva lõike kohaselt esitatud teatise saatnud ka Liibüa ametivõimudele ning Liibüa ametivõimud ei ole viie tööpäeva jooksul enne nimetatud rahaliste vahendite, muude finantsvarade või majandusressursside vabastamist esitanud vastuväidet. 10. Lõiked 1 ja 2 ei takista loetellu kantud isikul või üksusel teha tasumisele kuuluvaid makseid sellise lepingu kohaselt, mis sõlmiti enne asjaomase isiku või üksuse loetellu kandmist, tingimusel et asjaomane liikmesriik on kindlaks teinud, et lõikes 1 või 2 osutatud isik või üksus ei ole makset otse või kaudselt kätte saanud, ning kui asjaomane liikmesriik on teavitanud komiteed sellise makse tegemise või saamise kavatsusest või kavatsusest anda asjakohasel juhul luba selliseks makseks vajalike rahaliste vahendite, muude finantsvarade või majandusressursside vabastamiseks kümme tööpäeva enne sellise loa andmist. 11. Lõige 3 ei takista ühelgi selles osutatud üksusel teha tasumisele kuuluvaid makseid sellise lepingu kohaselt, mis jõustus enne asjaomase üksuse loetellu kandmist käesoleva otsuse alusel, tingimusel et asjaomane liikmesriik on kindlaks teinud, et makset ei ole otse või kaudselt saanud lõigetes 1, 2 ja 3 osutatud isik või üksus, ning kui asjaomane liikmesriik on teavitanud komiteed sellise makse tegemise või saamise kavatsusest või kavatsusest anda luba selliseks makseks vajalike rahaliste vahendite, muude finantsvarade või majandusressursside vabastamiseks kümme tööpäeva enne sellise loa andmist. 12. IV lisas loetletud isikute ja üksuste puhul ning erandina lõikest 2 võivad liikmesriikide pädevad asutused lubada teatavate külmutatud rahaliste vahendite või majandusressursside vabastamist, kui on täidetud järgmised tingimused: a) vahekohus on teinud kõnealuste rahaliste vahendite või majandusressursside kohta otsuse enne kuupäeva, mil lõikes 2 osutatud füüsiline või juriidiline isik, üksus või asutus kanti IV lisas esitatud loetellu, või nende kohta on liidus tehtud kohtu või haldusorgani otsus või asjaomases liikmesriigis täitmisele pööratav kohtuotsus enne või pärast nimetatud kuupäeva; b) rahalisi vahendeid või majandusressursse kasutatakse ainult sellise otsusega tagatud või kehtivaks tunnistatud nõuete rahuldamiseks kõnealuseid nõudeid omavate isikute õigusi reguleerivate õigusnormidega seatud piires; c) otsus ei ole tehtud III või IV lisas loetletud füüsilise või juriidilise isiku, üksuse või asutuse kasuks ning d) otsuse tunnustamine ei ole vastuolus asjaomase liikmesriigi avaliku korraga. Liikmesriik teavitab teisi liikmesriike ja komisjoni kõikidest käesoleva lõike alusel antud lubadest. 13. Lõiget 4 ei kohaldata külmutatud kontodele lisatud järgmiste summade suhtes: a) nendelt kontodelt tasumisele kuuluvad intressid või muud tulud; b) maksed lepingute, kokkulepete või kohustuste kohaselt, mis tekkisid enne kuupäeva, mil nende kontode suhtes hakati kohaldama piiravaid meetmeid, või c) maksed, mis kuuluvad tasumisele liidus tehtud või asjaomases liikmesriigis täitmisele pööratava kohtu, haldusorgani või vahekohtu otsuse alusel IV lisas loetletud isikute ja üksuste puhul, tingimusel et kõigi selliste intresside, muude tulude ja maksete suhtes kohaldatakse jätkuvalt lõiget 1 või 2.”